
Dr. ing. GHEORGHE CIUHANDU

REFERAT
privind aprobarea costurilor de implementare, operaţionalizare şi întreţinere aferente investiţiei "Reabilitarea şi revitalizarea fortificaţiei  Cetăţii Timişoara - Bastionul Theresia"
Prin Hotărârea Consiliului Local al Municipiului Timişoara cu nr. 376 din data de 11.10.2005 s-a aprobat necesitatea şi oportunitatea realizării investiţiei "Reabilitarea şi revitalizarea fortificaţiei Cetăţii Timişoara - Bastionul Theresia" în cadrul Programului PHARE 2004 -2006 Coeziune  Economică şi Socială - Proiecte mari de infrastructură regională.

Ministerul Dezvoltării, Lucrărilor Publice şi Locuinţelor, care este autoritatea contractantă pentru proiectele finanţate prin Programul Phare - Proiecte mari de infrastructură regională, prin adresa nr. 15390/19.04.2007 ne informează că procesul de selectare a constructorului pentru realizarea lucrărilor pentru investiţia menţionată mai sus a fost finalizat, iar raportul de evaluare a fost aprobat, în acest moment derulându-se pregătirea documentelor contractuale.
În vederea semnării contractului de execuţie de lucrări, se solicită asumarea de către Consiliul Judeţean Timiş şi Consiliul Local al municipiului Timişoara a cofinanţării de 3,1 mil Euro plus TVA-ul aferent din totalul costurilor eligibile ale proiectului (execuţie de lucrări), precum şi a cheltuielilor neeligibile ale proiectului, prin hotărâri de consiliu judeţean şi local.
Din Referatul primit de la Consiliul Judeţean Timiş, Serviciul Investiţii şi Programe Comunitare, înregistrat cu nr. SC2007-010464 din 07.05.2007, privind stadiul proiectului “Reabilitarea şi revitalizarea fortificaţiei cetăţii Timişoara - Bastionul Theresia”, proiect propus spre finanţare prin Programul Phare 2005-CES, Proiecte mari de infrastructură regională şi propunere de repartizare a cheltuielilor aferente partenerilor de proiect, rezultă următoarele:
- conform lucrărilor prevăzute a se realiza în cadrul proiectului, costurile pe care le va suporta fiecare partener se stabilesc proporţional cu lucrările aferente fiecăreia dintre proprietăţi, pe suprafeţele desfăşurate ale construcţiilor, respectiv 75,37% din cheltuielile aferente proiectului se vor suporta de către C.J. Timiş şi 24,63 % se vor suporta de către C.L al municipiului Timişoara; cofinanţarea de 3,1 mil Euro din cheltuieli eligibile + 0,589 mil Euro 
TVA aferent (neeligibil din Phare), se va suporta de către parteneri astfel:

- cheltuieli eligibile-cofinanţare: 3.100.000 euro, din care:
C.J. Timiş:
2.336.500 Euro

C.L. Timişoara:  763.500 Euro

- cheltuieli neeligibile: 1.006.000 Euro, reprezentând cheltuielile ce se vor realiza în timpul execuţiei şi care nu sunt eligibile din fonduri Phare sau Fond naţional (TVA, execuţie racord electric şi telefonie, taxe ISC, Casa Constructorilor, comisioane bancare, cheltuieli promovare şi marketing, A.T. la execuţie), din care:
C.J. Timiş:

756.000 Euro

C.L. Timişoara:
250.000 Euro (care sunt aferente Consiliului Local al municipiului Timişoara în funcţie de cota parte de clădire aflată în proprietatea sa).
Având în vedere cele menţionate mai sus, se propune spre aprobare:
1. (1) Aprobarea majorării cotei-părţi ce revine Consiliului Local al Municipiului Timişoara pentru cofinanţarea costurilor necesare realizării investiţiei "Reabilitarea şi revitalizarea fortificaţiei Cetăţii Timişoara - Bastionul Theresia" în cadrul Programului PHARE 2004-2006 Coeziune Economică şi Socială – Proiecte mari de infrastructură regională, după cum urmează:

· costuri eligibile în sumă de până la 763.500 Euro echivalent lei (exclusiv TVA);
· costuri neeligibile în sumă de până la 250.000 Euro echivalent lei;
· costuri suplimentare ce pot interveni pe parcursul implementării proiectului;
· costuri de operare şi întreţinere aferente investiţiei.
· costuri cota parte din costurile de proiectare şi drept de autor;
(2) Costurile prevăzute la alineatul (1) sunt corespunzătoare lucrărilor realizate, ce revin Consiliului Local al municipiului Timişoara în funcţie de cota parte de clădire aflată în proprietatea sa.
În concluzie, se propune spre aprobare proiectul de hotărâre alăturat.

